<classify> NORA DAMIAN DAR ES SALAAM RAIS Dk John Magufuli ameanza rasmi safari yamwaka mmoja ya kuwa Mwenyekiti wa Jumuiya ya Maendeleo ya Nchi za Kusini mwaAfrika SADC, huku akiainisha dira yake na changamoto zinazoikabili jumuiyahiyo. Rais Magufuli alipokea uenyekiti huo jana kutokakwa Rais wa Namibia, Dk. Hage Geingob, wakati wa mkutano wa 39 wa jumuiya hiyounaoendelea nchini na kuzishukuru nchi wanachama kwa imani waliyoionyeshakwake. Akitoa hotuba yake ya kwanza kama mwenyekiti wajumuiya hiyo, Rais Magufuli alisema ajenda yake kubwa kama Mwenyekiti wa SADCni kuwa na jumuiya ambayo itajikita na kuwekeza kwenye Viwanda. Alisema mambo makuu atakayoyashughulikia nipamoja na ujenzi wa viwanda, kukuza uchumi katika nchi wanachama, kuhakikishaamani, umoja na usalama vinaendelea kuwepo, kulinda rasilimali na Zimbabwekuondolewa vikwazo vya kiuchumi na jumuiya za kimataifa. Hiiitatupa nafasi ya kutimiza malengo yetu kama inavyosema kauli mbiu yetu ya MazingiraWezeshi kwa Maendeleo Jumuishi na Endelevu ya Viwanda, Ongezeko la Biashara naAjira Kikanda. Nchi zetusi maskini, ni tajiri sana, tuna rasilimali za kila namna ukiacha watu milioni327 wanaopatikana SADC, kuna rasilimali za mifugo, bahari, madini, misitu nanyingine. Tunachangia sehemu kubwa ya madini duniani,asilimia 26 ya dhahabu, asilimia 55 ya almasi, asilimia 21 ya shaba na asilimia72 ya madini mengine inatoka kwetu hivyo, lazima tufanye kazi kwa ushirikianokuhakikisha tunatumia rasilimali hizi kwa manufaa, alisema Rais Magufuli. Zimbabwe Akizungumzia suala la Zimbabwe alisema imekuwachini ya vikwazo vya kiuchumi kwa muda mrefu ambavyo vimeathiri karibu eneolote la jumuiya hiyo. Jumuiya ya Kimataifa iondoe vikwazo ambavyoimeviwekea Zimbabwe, nchi hii imeshafungua ukurasa mpya na iko tayarikushirikiana na jumuiya zote. Nchi wanachama wa Sadc ziendelee kuzungumza kwasauti moja kuhusu kuondolewa kwa vikwazo vya Zimbabwe, alisema. Alisema pia nchi wanachama zinatakiwa kuwa nadhamira ya dhati kufanya kazi na nchi nyingine kuhakikisha amani na usalamainakuwepo katika nchi zao. Alisema amepata uzoefu wa kutosha kwa RaisGeingob ambao utamsaidia kutimiza majukumu yake mapya na kuzitaka nchiwanachama zisiwe na wasiwasi. Msiwe na mashaka Tanzania iko tayari kusimamiakanuni na mwelekeo wa SADC, jumuiya hii tunaiona ni muhimu ndiyo maanatumeendelea kuwa mwanachama hai. Nitajitahidi kutumia uwezo wangu wote kuimarishazaidi ushirikiano ndani ya ukanda huu na naamini Mungu atanisaidia, alisema. Hata hivyo alisema licha ya bara hilo kuwa naamani kuliko mabara mengine, haimaanishi kwamba halina kabisa migogoro kwanikatika baadhi ya nchi kuna matishio ya kigaidi, mabadiliko ya tabia nchiyanayosababisha ukame, njaa na magonjwa. Tuendelee kufanya kazi kwa pamoja kushughulikiachangamoto hizo kwani amani na usalama ndio msingi muhimu kwa maendeleo yakiuchumi,alisema Rais Magufuli. Ukuaji mdogo wa uchumi Rais Magufuli alisema mwaka jana walijwekeamkakati wa kuwa na ukuaji uchumi wa asilimia 7 lakini lengo hilo badohalijafikiwa ambapo umekua kwa asilimia 3.1. Mwaka 2005, 2006 na 2007 ukuaji wa Pato la Taifandani ya Jumuiya lilikuwa kwa asilimia 6.6 2005, 7.3 2006 na 8.0 2007lakini mara baada ya hapo ukuaji wake haukuwa wa kuridhisha ambapo mwaka 2012ilikuwa 4.4, 2013 4.3, 2014 3.4, 2015 2.2, 2016 1.4, 2017 3.0 na2018 3.1 alisema Rais Magufuli. Alisema ili kuweza kukuza uchumi nchi za SADC, viongoziwa mataifa hayo hayana budi kuwa na viwango, sera, sheria na kanuni za pamojazinazotoa fursa kwa nchi hizo kuwa na mfumo wa pamoja utakaowezesha jumuiyahiyo kuweza kubadilishana ujuzi, uwezo na kuuziana bidhaa na kuondoa mashartimepesi yatakayorahisha ukuaji wa uchumi. Alisema pamoja na jumuiya hiyo kujiwekea malengokwa kila nchi za jumuiya hiyo kukuza uchumi wake angalau kufikia kiwango chaasilimia 7 mwaka 2018 kwa kila nchi, ni nchi chache zilizofanikiwa kufikiakiwango hicho, hivyo juhudi za pamoja zinahitajika katika kuhakikisha kuwakiwango hicho kinafikiwa kwa nchi zote. Wakati wakubadilisha SADC iliyokuwa na C mbili akimaanisha Mkutano wa Uratibu waMaendeleo Kusini mwa Afrika na kuunda SADC yenye C moja Jumuiya ya Maendeleoya Kusini mwa Afrika, viongozi walikuwa na lengo moja kutumia mafanikio yakisiasa kufikia mafanikio ya kijamii na kiuchumi. Lakini lengo hilihalijafikiwa hivyo, kunahitajika jitihada kubwa kuweza kulifikia. Kama sekretarieti itafanya kazi kwa ufanisi namafanikio ingepata majibu kwanini kwa miaka 10 uchumi wetu wa ndani unaendeleakuporomoka, haya ndiyo masuala ya msingi ambayo sekretarieti lazimaiyashughulikie na kushauri wanachama kwa mwelekeo mpya, alisema Rais Magufuli. Ujenzi wa Viwanda Rais Magufuli alisema kukosekana kwa viwandakatika nchi nyingi kumesababisha zishindwe kunufaika kibiashara na kubakiakuuza malighafi hali iliyosababisha kupunguza fursa za ajira. Jumuiya hiyo imedhamiria kuwa na uchumi waviwanda ambapo inao mkakati wa viwanda wa SADC wa 2015 2063 ambaounatekelezwa kwa awamu tatu yaani 2015 2020, 2021 2050 na 2051 2063. Hakuna nchi ambayo imewahi kuendelea bilakupitia mapinduzi ya viwanda, karibu asilimia 60 ya bidhaa kutoka SADC nimalighafi hasa za kilimo na madini, ndiyo maana watu wetu wanaendelea kuwamaskini kwa sababu malighafi inauzwa kwa bei ndogo. Tunasababisha ajira ziendekwingine hivyo tujielekeze katika uchumi wa viwanda, alisema. Taarifa za Biashara Rais Magufuli alisema nchi za SADC zina fursakubwa ya kuwa na rasilimali nyingi za asili ikiwemo ardhi yenye kilomita zamraba milioni 9.8 na idadi ya watu milioni 327 lakini bado hazijanufaikakibiashara kulinganisha na mabara mengine duniani. Alisema mwaka 2017 jumuiya hiyo iliuza bidhaazenye thamani ya Dola za Marekani bilioni 143 wakati Mexico na Vietnam zenyekilomita za mraba 331,210 na watu milioni 230 waliuza bidhaa zenye thamani yaDola bilioni 617. Hii inaonyesha wazi kwamba uchumi wetu hauendivizuri na tuko mbali na malengo yetu ya kiuchumi, na hili nalisema wazi,alisema. Aliongeza kuwa malengo ya pamoja yanapaswakuwekwa na nchi wanachama wa jumuiya hiyo ikiwemo kuimarisha mifumo yaupatikanaji wa taarifa za biashara ambazo mataifa mengi ya Asia yamekuwayakitumia fursa hiyo pamoja na kuimarisha na kujenga viwanda vyenye uwezo wakuzalisha bidhaa vitavyowezesha kupunguza gharama za ununuzi wa bidhaa kutokanje ya Jumuiya hiyo. Rais Magufuli alitoa mfano kuwa Mei mwaka huualitembelea nchi nne za SADC na kushangaa baadhi yake zilikuwa na mpango wakuagiza chakula kutoka nje ya Afrika wakati Tanzania ina tani milioni 2.5 zachakula cha ziada. Alitaja vikwazo vingine vya kibiashara kuwa nigharama kubwa za uagizaji bidhaa akisema kuwa ni kubwa zaidi kuliko nchi zaAsia na tofauti za kisera katika baadhi ya nchi. Mfano leo inawezekana bidhaa inayokubalikakatika nchi moja lakini ikakataliwa katika nchi nyingine kwamba haijafikiaviwango vya ubora. Kwanini hatuoanishi sera zetu...vinginevyo itakuwa ni ndotokufikia malengo ya kiuchumi, alisema Rais Magufuli. RAIS GEINGOB Rais Geingob alisema katika kipindi cha uongoziwake kulikuwa na changamoto za masoko, njaa na majanga yaliyosababishwa namabadiliko ya tabia nchi lakini bado jumuiya hiyo imeendelea kuwa na mafanikio. Alisema tatizo la mabadiliko ya tabia nchililisababisha baadhi ya nchi kukumbwa na vimbunga Idai na Keneth ambavyo viliuazaidi ya watu 1,000 na kuathiri wengine 3,000 kuharibu miundombinu na ekarizaidi ya 80,000 na mvua nyingi katika eneo la Kwazulu Natal. Tathmini ya mahitaji ilifanyika katika nchi zaMalawi, Msumbiji na Zimbabwe na mikakati ya kupunguza majanga kama hayo inatakiwakupewa kipaumbele kwani yanaweza kuwa na athari kubwa kwa nchi zetu, alisemaRais Geingob Kwa mujibu wa Rais Geingob baadhi ya nchi tayarizimetangaza hali ya hatari zikiwemo Angola, Lesotho na Zimbabwe na kutaka hatuamadhubuti zichukuliwe kukabili mabadiliko ya tabia nchi ili kuwa na ukuaji wauchumi endelevu na kutokomeza umaskini. Rais huyo wa Namibia pia alihimiza kupiga vitaukataji miti, kuweka mikakati ya kutoa majawabu ya haraka yanapotokea majanga,vijana wapewe umuhimu mkubwa na kushirikishwa katika program mbalimbali zajumuiya hiyo, kuongeza kasi katika kutekeleza itifaki za Sadc na kuhimizauanzishwaji wa viwanda. Vijana wengi wanakimbilia Ulaya kutokana naukosefu wa ajira na kukumbana na matatizo mengi, hivyo tuna haja ya kuhimiza ushirikiwa vijana katika mikakati mbalimbali. Jitihada lazima zifanyike kufikia malengo yetukatika eneo la Sadc hususan uboreshaji maisha ya wananchi, tuainishe mikakatiitakayoongeza uzalishaji wa viwanda katika eneo letu na kupunguza vikwazo vyabiashara baina yetu, alisema. Akizungumzia mafanikio yaliyopatikana alisema nikukua kwa denmokrasia katika baadhi ya nchi hasa DRC, Eswatini, Madagascar,Malawi, Comoro na Afrika Kusini ambazo zilibadilishana madaraka kwa amani. Baadhi ya nchi zimekuwa zimeendesha chaguzi zaamani kwa kuzingatia demokrasia, mabadilishano ya madaraka DRC ni mafanikio nahatua kubwa za kuimarisha demokrasia katika ukanda wetu, alisema.  <topic>: KITAIFA 